CELEX: 52015PC0311
Language: el
Date: 2015-06-26
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για τη σύναψη, εξ ονόματος της Ευρωπαϊκής Ένωσης και των κρατών μελών της, και την προσωρινή εφαρμογή πρωτοκόλλου στη συμφωνία πλαίσιο μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Κορέας, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση

ΕΥΡΩΠΑΪΚΗ
                           ΕΠΙΤΡΟΠΗ
                                                Βρυξέλλες, 26.6.2015
                                                COM(2015) 311 final
                                                2015/0137 (NLE)
                                        Πρόταση
                            ΑΠΟΦΑΣΗ ΤΟΥ ΣΥΜΒΟΥΛΙΟΥ
    για τη σύναψη, εξ ονόματος της Ευρωπαϊκής Ένωσης και των κρατών μελών της, και
   την προσωρινή εφαρμογή πρωτοκόλλου στη συμφωνία πλαίσιο μεταξύ της Ευρωπαϊκής
       Ένωσης και των κρατών μελών της, αφενός, και της Δημοκρατίας της Κορέας,
    αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην
                                    Ευρωπαϊκή Ένωση
EL                                                                                 EL
 ---pagebreak---                                     ΑΙΤΙΟΛΟΓΙΚΗ ΕΚΘΕΣΗ
   1.       ΠΛΑΙΣΙΟ ΤΗΣ ΠΡΟΤΑΣΗΣ
   Σύμφωνα με την Πράξη Προσχώρησης της Δημοκρατίας της Κροατίας, η Κροατία θα
   προσχωρήσει στις διεθνείς συμφωνίες που έχουν υπογραφεί ή συναφθεί από την Ευρωπαϊκή
   Ένωση και τα κράτη μέλη της με τη σύναψη πρωτοκόλλου στις συμφωνίες αυτές.
   Η απόφαση του Συμβουλίου, της 14ης Σεπτεμβρίου 20121, εξουσιοδότησε την Επιτροπή να
   αρχίσει διαπραγματεύσεις με τις ενδιαφερόμενες τρίτες χώρες, προκειμένου να συναφθούν τα
   σχετικά πρωτόκολλα.
   Η συμφωνία πλαίσιο μεταξύ της Ευρωπαϊκής Ένωσης και των κρατών μελών της, αφενός,
   και της Δημοκρατίας της Κορέας, αφετέρου, (εφεξής «η συμφωνία») υπεγράφη στις 10
   Μαΐου 2010.
   Μετά τις διαπραγματεύσεις με τη Δημοκρατία της Κορέας, υποβάλλονται οι ακόλουθες
   χωριστές προτάσεις:
            i)    Πρόταση απόφασης του Συμβουλίου σχετικά με την υπογραφή και την
                  προσωρινή εφαρμογή πρωτοκόλλου στη συμφωνία (εφεξής «το πρωτόκολλο»),
                  ώστε να ληφθεί υπόψη η προσχώρηση της Κροατίας στην Ευρωπαϊκή Ένωση·
            ii)   Πρόταση απόφασης του Συμβουλίου σχετικά με τη σύναψη του πρωτοκόλλου
                  που πρέπει να ληφθεί από το Συμβούλιο σε εύθετο χρόνο, μετά την υπογραφή
                  του πρωτοκόλλου.
   2.       ΑΠΟΤΕΛΕΣΜΑΤΑ ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ
            ΜΕΡΗ ΚΑΙ ΕΚΤΙΜΗΣΕΙΣ ΕΠΙΠΤΩΣΕΩΝ
   Οι διαπραγματεύσεις με την Δημοκρατία της Κορέας ολοκληρώθηκαν επιτυχώς με τη
   μονογράφηση του πρωτοκόλλου. Η Επιτροπή έκρινε ικανοποιητικά τα αποτελέσματα των
   διαπραγματεύσεων.
   3.       ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ
   Το προτεινόμενο πρωτόκολλο καθιστά τη Δημοκρατία της Κροατίας συμβαλλόμενο μέρος
   στη συμφωνία και δεσμεύει την ΕΕ να παράσχει το αυθεντικό κείμενο της συμφωνίας στη
   νέα επίσημη γλώσσα της ΕΕ, τα κροατικά.
   Η Επιτροπή καλεί το Συμβούλιο να εγκρίνει τη σύναψη, εξ ονόματος της Ευρωπαϊκής
   Ένωσης και των κρατών μελών της, και την προσωρινή εφαρμογή του πρωτοκόλλου στη
   συμφωνία πλαίσιο μεταξύ της Ευρωπαϊκής Ένωσης και των κρατών μελών της, αφενός, και
   της Δημοκρατίας της Κορέας, αφετέρου, ώστε να ληφθεί υπόψη η προσχώρηση της Κροατίας
   στην ΕΕ. Μετά την υπογραφή του πρωτοκόλλου, η δεύτερη πρόταση, σχετικά με τη σύναψη
   του πρωτοκόλλου, θα εξετασθεί σε εύθετο χρόνο από το Συμβούλιο.
   1
          Απόφαση του Συμβουλίου με την οποία επιτρέπεται η έναρξη διαπραγματεύσεων για την προσαρμογή
          των συμφωνιών που έχουν υπογραφεί ή συναφθεί μεταξύ, αφενός, της Ευρωπαϊκής Ένωσης ή της
          Ευρωπαϊκής Ένωσης και των κρατών μελών της και, αφετέρου, μίας ή περισσότερων τρίτων χωρών ή
          διεθνών οργανισμών, ενόψει της προσχώρησης της Δημοκρατίας της Κροατίας στην Ευρωπαϊκή
          Ένωση (έγγραφο του Συμβουλίου 13351/12 LIMITED).
EL                                                 2                                                   EL
 ---pagebreak---                                                             2015/0137 (NLE)
                                                Πρόταση
                                  ΑΠΟΦΑΣΗ ΤΟΥ ΣΥΜΒΟΥΛΙΟΥ
     για τη σύναψη, εξ ονόματος της Ευρωπαϊκής Ένωσης και των κρατών μελών της, και
    την προσωρινή εφαρμογή πρωτοκόλλου στη συμφωνία πλαίσιο μεταξύ της Ευρωπαϊκής
        Ένωσης και των κρατών μελών της, αφενός, και της Δημοκρατίας της Κορέας,
     αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην
                                          Ευρωπαϊκή Ένωση
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο
   207 και το άρθρο 212, σε συνδυασμό με το άρθρο 218 παράγραφος 5,
   Έχοντας υπόψη την Πράξη Προσχώρησης της Δημοκρατίας της Κροατίας, και ιδίως το
   άρθρο 6 παράγραφος 2,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:
   1)     Η συμφωνία πλαίσιο μεταξύ της Ευρωπαϊκής Ένωσης και των κρατών μελών της,
          αφενός, και της Δημοκρατίας της Κορέας, αφετέρου2, (εφεξής «η συμφωνία»),
          υπεγράφη στις Βρυξέλλες στις 10 Μαΐου 2010.
   2)     Η Δημοκρατία της Κροατίας έγινε κράτος μέλος της Ευρωπαϊκής Ένωσης την 1η
          Ιουλίου 2013.
   3)     Σύμφωνα με το άρθρο 6 παράγραφος 2 της Πράξης Προσχώρησης, η προσχώρηση της
          Κροατίας στη συμφωνία πρέπει να συμφωνηθεί με τη σύναψη ενός πρωτοκόλλου στη
          συμφωνία. Πρέπει να εφαρμοστεί απλουστευμένη διαδικασία στο πλαίσιο της οποίας
          το πρωτόκολλο πρέπει να συναφθεί από το Συμβούλιο, το οποίο αποφασίζει ομόφωνα
          εξ ονόματος των κρατών μελών, και από τις ενδιαφερόμενες τρίτες χώρες.
   4)     Στις 14 Σεπτεμβρίου 2012, το Συμβούλιο εξουσιοδότησε την Επιτροπή να αρχίσει
          διαπραγματεύσεις με τις ενδιαφερόμενες τρίτες χώρες3. Οι διαπραγματεύσεις με τη
          Δημοκρατία της Κορέας ολοκληρώθηκαν επιτυχώς με τη μονογράφηση του
          πρωτοκόλλου.
   5)     Το άρθρο 4 παράγραφος 3 του πρωτοκόλλου προβλέπει την προσωρινή εφαρμογή του
          πριν από την έναρξη ισχύος του.
   6)     Το πρωτόκολλο πρέπει να υπογραφεί, με την επιφύλαξη της σύναψής του σε
          μεταγενέστερη ημερομηνία, και να εφαρμοστεί σε προσωρινή βάση,
   2
           ΕΕ L 332 της 19.12.2005, σ. 2.
   3
           Απόφαση του Συμβουλίου με την οποία επιτρέπεται η έναρξη διαπραγματεύσεων για την προσαρμογή
           των συμφωνιών που έχουν υπογραφεί ή συναφθεί μεταξύ, αφενός, της Ευρωπαϊκής Ένωσης ή της
           Ευρωπαϊκής Ένωσης και των κρατών μελών της και, αφετέρου, μίας ή περισσότερων τρίτων χωρών ή
           διεθνών οργανισμών, ενόψει της προσχώρησης της Δημοκρατίας της Κροατίας στην Ευρωπαϊκή
           Ένωση (έγγραφο του Συμβουλίου 13351/12 LIMITED).
EL                                                  3                                                   EL
 ---pagebreak---    ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
                                           Άρθρο 1
   Η υπογραφή, εξ ονόματος της Ένωσης και των κρατών μελών της, του πρωτοκόλλου στη
   συμφωνία πλαίσιο μεταξύ της Ευρωπαϊκής Ένωσης και των κρατών μελών της, αφενός, και
   της Δημοκρατίας της Κορέας, αφετέρου, εγκρίνεται εξ ονόματος της Ένωσης και των κρατών
   μελών της, με την επιφύλαξη της σύναψής του.
   Το κείμενο του πρωτοκόλλου επισυνάπτεται στην παρούσα απόφαση.
                                           Άρθρο 2
   Η Γενική Γραμματεία του Συμβουλίου καταρτίζει τις πράξεις εξουσιοδότησης του προσώπου
   ή των προσώπων που ορίζει ο διαπραγματευτής για την υπογραφή του πρωτοκόλλου, με την
   επιφύλαξη της σύναψής του.
                                           Άρθρο 3
   Με την επιφύλαξη της σύναψής του σε μεταγενέστερη ημερομηνία, και ενόσω εκκρεμεί η
   έναρξη ισχύος του, το πρωτόκολλο εφαρμόζεται προσωρινά, σύμφωνα με το άρθρο 4
   παράγραφος 3 αυτού.
                                           Άρθρο 4
   Η παρούσα απόφαση αρχίζει να ισχύει την ημέρα της έκδοσής της. Δημοσιεύεται στην
   Επίσημη Εφημερίδα της Ευρωπαϊκής Ένωσης.
   Βρυξέλλες,
                                            Για το Συμβούλιο
                                            Ο Πρόεδρος
EL                                            4                                           EL